open-index/open-wikipedia-markdown huggingface dataset:
Bloomsbury

**Bloomsbury** is 'n buurt in die Londense administratiewe distrik *Borough of Camden* wat in die 17de en 18de eeu deur die Russell-familie (met die hertog van Bedford as sy bekendste lid) tot 'n gesogte woongebied ontwikkel is.
duimnael|links|17 Bloomsbury Square, 'n 18de eeuse gebou wat aan die argitek John Nash toegeskryf word en historiese hoofkantor van die *Royal Pharmaceutical Society of Great Britain*, huisves tans die *German Historical Institute London (GHIL)* wat deel uitmaak van die Max Weber-stigting
Bloomsbury, wat tussen Euston Road en Holborn in westelike Sentraal-Londen geleë is, staan veral bekend vir sy tuinpleine of *garden squares*, sy verbintenisse met die Engelse literatuur (waaronder die befaamde Bloomsbury-groep, 'n invloedryke kring van skrywers, intellektueles, filosowe en kunstenaars) en die verskeidenheid kulturele, opvoedkundige en geneeskundige instellings wat hier gesetel is. Alhoewel Bloomsbury nie die eerste Londense buurt was waar 'n formele plein aangelê is nie, was Bloomsbury-plein (*Bloomsbury Square*), wat in 1660 deur Thomas Wriothesley, 4de graaf van Southampton as *Southampton Square* aangelê is, nogtans die eerste plein of *square* waarna as sulks verwys is.

Naas sy Georgiaanse boukuns en tuinkultuur roep Bloomsbury as die setel van die befaamde Britse Museum en die Universiteit van Londen se Bloomsbury-kampus met altesaam 180 geboue by Londenaars ook die konnotasie van 'n sentrum van geleerdheid op.

## Verwysings 
## Eksterne skakels 
;Toerisme
----
* *The Culture Trip: Top Things To See And Do In Bloomsbury, London*
;Geskiedenis
----
* *The Bedford Estates: The History of the Bloomsbury Area*
;Kulturele geskiedenis
----
* *Bloomsbury Cultural History*
;Stadsbeplanning
----
* *Bloomsbury Conservation Area Appraisal and Management Strategy*
IThemba LABS

**iThemba LABS** (*iThemba* is Xhosa vir *hoop*; LABS is 'n akroniem vir *Laboratory for Accelerator Based Sciences*) is 'n wetenskaplike navorsingsentrum met aanlegte by Faure naby Kaapstad en op die Wits-kampus in Johannesburg. Die organisasie het in die verlede bekendgestaan as die *Nasionale Versnellersentrum*, en spesialiseer in die gebruik van partikelversnellers. Die hoofnavorsingsrigtings behels die produksie van mediese radioïsotope vir die behandeling van kanker, materiaalwetenskappe, kernfiska-eksperimente, ontwikkeling van nuwe versnellertegnologie en die intydse behandeling van kankerpasiente deur middel van proton- en neutronterapie.

## Fasiliteit 
Die hoofaanleg naby Kaapstad huisves 'n aantal versnellers wat vir verskillende navorsingsdoeleindes aangewend word. Materiaal- en biologiese studies word hoofsaaklik deur 'n Van der Graaff-versneller bedien, terwyl kernfisika-navorsing en radioisotoop-produksie van 'n aantal siklotrone gebruik maak. Die hoofsiklotron, is 'n K=200 oopsektorsiklotron (OSS) en hy word deur twee voorversnellers gevoed. Die OSS is ontwerp om protone teen 200MeV te produseer. Die voorvernellers is soliedepoolsiklotronne (SPS) en produseer 8MeV protoonbundels.

## Skakels 
* http://tlabs.ac.za/
Elektronbundel Ioonbron

duimnael|regs|Skets van 'n Elektronbundel Ioonbron. Rooi: elektronbron, blou: elektronstraal, swart: elektrodes, groen: magneet. Die dun lyn verteenwoordig die elektriese potensiaal langs die as.

'n **Elektronbundel Ioonbron** (Engels: *Electron beam ion source/trap* of *EBIS*)  is 'n toestel wat 'n hoëenergie elektronbundel gebruik om atome te ioniseer en hul ladingstoestande tot baie hoë waardes te vergroot. Die masjien gebruik magnetiese en elektriese velde om die ione vas te keer en bombardeer hulle dan met 'n straal hoëenergie elektrone. Die vinnige elektrone bots met die ione en kan van die ioon se elektrone uit hul wentelbane uitslaan, wat die ioon tot 'n hoër positiewe ladingstoestand verhef. Elektronbundel ioonbronne kan uitsonderlike hoë ladingstoestande behaal en in sommige gevalle al die elektrone van 'n atoom verwyder. Dit kan selfs vir swaar atome soos Uraan gedoen word. Die elektronbundel ioonbron is deur M. Levine en R. Marrs by Lawrence Berkeley National Laboratory ontwikkel.
Dorchester, Dorset

**Dorchester** [ˈdɔrtʃɛstər] is die administratiewe setel of *county town* van die Suidwes-Engelse graafskap Dorset met 'n bevolking van 19&nbsp;060 volgens die sensus van 2011. 

Die dorp, wat tussen Poole en Bridport langs die A35-snelweg geleë is, is oorspronklik in die 1ste eeu n.C. as die Romeinse nedersetting *Durnovaria* langs die pad tussen *Londinium* (Londen) en *Isca Dumnoniorum* (Exeter) gestig en was later 'n belangrike markdorp. 

As die woonplek van en inspirasie vir die Engelse digter Thomas Hardy het Dorchester nuwe literêre betekenis as die hart van *Hardy Country* gekry, die gebied waar baie van Hardy se 19de eeuse verhale en romans afspeel, waaronder *The Mayor of Casterbridge*, een van die vernaamste prosawerke in die laat 19de eeuse Engelse literatuur.

## Verwysings
Doornpoort

**Doornpoort** is 'n voorstad van Pretoria. Dit is 16&nbsp;km noordoos van Pretoria se middestad geleë.

## Sien ook 
* Gereformeerde kerk Pretoria-Annlin

## Verwysings
Annlin

**Annlin** is 'n voorstad van Pretoria. Dit is 8&nbsp;km noordoos van Pretoria se middestad geleë.

## Infrastruktuur 
* Gereformeerde kerk Pretoria-Annlin
* Annlin Tennisklub

## Verwysings
Sinoville

**Sinoville** is 'n voorstad in Pretoria. Dit is 8&nbsp;km noordoos van Pretoria se middestad geleë en sluit die noordelike hange van die Magaliesberg en 'n deeltjie van die kruin in. Die voorstad is na die bekende Sinovich-familie vernoem en beskik ook oor verskeie goeie winkelsentrums.

## Verwysings 
## Sien ook 
* Gereformeerde kerk Pretoria-Montanapoort
* Gereformeerde kerk Pretoria-Magalieskruin
Meyerspark

**Meyerspark** is 'n voorstad in die ooste van Pretoria, Suid-Afrika.
[duimnael|links|Die [Gereformeerde kerk Meyerspark in Emmarentiastraat]]

## Infrastruktuur 
* Meyerspark Tennisklub (Roosstraat)

## Verwysings
Lynnwoodrif

**Lynnwoodrif** is 'n voorstad in die ooste van Pretoria, Suid-Afrika. Dit is tussen die woonbuurte Lynnwood Manor, Murrayfield en Die Wilgers geleë.

## Verwysings
Gereformeerde kerk Pretoria-Alkantrant

Die **Gereformeerde kerk Pretoria-Alkantrant** is die vierde jongste van die 11 gemeentes in die Gereformeerde Kerk se Klassis Oostelike Pretoria. In dié klassis was dit einde 2014 die derde grootste gemeente met 462 belydende en 91 dooplidmate, vergeleke met 681 en 132 einde 2001. Die sieletal het dus binne die eerste 13 jaar van die 21ste eeu met amper ’n derde afgeneem.

Die gegoede voorstede en woonbuurte binne die gemeente se grense is onder meer Alphen Park, Ashlea Gardens, Constantiapark, Faerie Glen (sonder sy uitbreidings), Hazelwood, Lynnwood Glen, Lynnwood Park, Menlyn, Newlands en Waterkloof Glen.

Pretoria-Alkantrant het op 3 November 1974 uit die oostelike wyke van die Gereformeerde kerk Pretoria-Brooklyn afgestig. As bruidskat het die nuwe gemeente twee erwe in die woonbuurt Ashlea Gardens ontvang wat geskenk is deur Harm Oost en die familie Koelman. Oudl. Koelman was juis die eerste lidmaat wat uit die kerk begrawe is en die straat waarin die kerk opgerig is, is dan ook na hom genoem. Eers is eredienste in skoolsale gehou en in April 1978 het die kerkraad ’n tender vir die oprigting van die kerk aanvaar.

Daar was geen sprake van simboliek in die plan, wat ontwerp is deur die firma Hartman, Van der Walt en Vermooten, nie. Dit bied sitplek aan sowat 500 kerkgangers, maar wanneer die konsistorie se skuifdeure oopgemaak word, is daar plek vir nog 80. Daar was voorheen ’n skaapkraal op wat die kerkperseel geword het, iets wat voordelig was vir die ontwikkeling van die tuin.

Ds. A. Le R. du Plooy het die kerkgebou se hoeksteen op 23 September 1978 gelê en sewe maande later kon die gebou in gebruik geneem word. Ná aanbouing kon die vergrote saal-konsistorie-kompleks op 30 Junie 1991 ingewy word.

## Predikante 
# Du Plooy, Andries Le Roux, 1975 – 1986
# Ligthelm, Nicolaas Willem, 1986 – 2014
# Kotzee, Dirk, November 2015 – 2023
# Lee, Hardus, 28 Januarie 2024

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
* Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
* Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
* Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Eksterne skakels 
*  Die kerkgebou, soos te sien op Google Maps. URL besoek op 9 Desember 2015.
Menlyn

**Menlyn** is 'n klein maar besige voorstad in die suidooste van Pretoria, Suid-Afrika. Menlyn is bekend vir sy groot winkelsentrums soos Menlyn Park en die aanliggende moderne, omgewingsvriendelike Menlyn Maine-gebied. Dit is naby die Atterbury-wisselaar van die N1-hoofweg geleë, en is ongeveer 5&nbsp;km suid van die N4. Die voorstad is 'n spilpunt vir vermaak met plekke soos die Sun Arena, 'n verskeidenheid restaurante en kroeë, en nabyheid aan die Faerie Glen-natuurreservaat. Verskillende kantoorparke is ook hier geleë.

Menlyn Park-winkelsentrum is in 1979 geopen. Na uitbreiding en opknapping in 1988 en 2016 is dit tans een van die grootste winkelsentrums in Suid-Afrika. Dit het honderde winkels, 'n dak-inryteater en ander vermaaklikheidsopsies. Die Barnyard Teater word beskryf as 'n unieke teaterervaring in Menlyn Park. Ontwikkeling van die nabygeleë Menlyn Maine-gebied het in 2006 begin. Sedert 2017 is dit 'n moderne, gemengde-gebruiksarea met nuwerwetse winkels, restaurante, kroeë. Die Sun Arena by Time Square bied konserte, internasionale optredes en ander geleenthede aan.

Menlyn Maine word beskryf as 'n "groen stad" wat op energie-doeltreffendheid en volhoubaarheid gefokus is. Die volhoubare elemente sluit reënwateropvangs en doeltreffende ontwerp in, om die omgewingsimpak te verminder. 'n Gebou van 4&nbsp;200 vierkante meter met die BMW IT Hub SA as huurder is in November 2015 voltooi. Dit huisves onder meer die SAP Competence Hub, en is op die hoek van Aramist- en Amarandlane geleë. Openbare vervoerhaltes vir die Gautrein-bus na bestemmings soos Time Square Casino is by die kruising van Lois- en Gobiestrate geleë. Nuwe plaaslike straatname soos Aramand, Aramist, Bancor en Corobay het kwalik enige historiese of ander konnotasies.

## Verwysings 
2015: 'n Gebou met die BMW SAP Competence Hub as primêre huurder is voltooi.
Gereformeerde kerk Pretoria-Montanapoort

[duimnael|links|270px|Die kerkgebou was Pretoria-Magalieskruin met [Gereformeerde kerk Pretoria-Magalieskruin|Pretoria-Magalieskruin deel.]]

Die **Gereformeerde kerk Pretoria-Montanapoort** is die jongste van die agt gemeentes in die Gereformeerde Kerk se Klassis Trans-Magalies, wat die noordelike dele van die stad Pretoria beslaan. Dit was einde 2014 met ’n sieletal 512 die derde grootste gemeente in die klassis.

Pretoria-Montanapoort het op 30 Mei 1999 van die Gereformeerde kerk Pretoria-Magalieskruin afgestig, wat op sy beurt op 28 Mei 1977 van die Gereformeerde kerk Pretoria-Annlin afgestig het. Die gemeentes het ooreengekom dat albei die Magalieskruin-kerkkompleks sou gebruik en dit gelykop sou besit. Op die oomblik (2017) hou Magalieskruin hul eredienste om 10:00 en 19:00 en Montanapoort om 08:00 en 17:30.

Magalieskruin het kort ná afstigting besluit om ’n kerkgebou op te rig en drie jaar later is die hoeksteen gelê. Die kerk is op 14 Februarie 1981 in gebruik geneem. Die argiteksfirma Hartman en Van der Walt het die plan opgestel en die bouaannemer was ’n lidmaat, Johan van Dyk, maar gemeentelede het baie van die werk self gedoen, byvoorbeeld die maak van die preekstoel, die groot skuifdeure en die tuin se uitleg. Die gebou bied sitplek aan 415 mense en, wanneer die skuifdeure tussen die kerk en saal oopgeskuif word, nog 300. Op die galery is plek vir nog 85 vir ’n totaal van 800. SA Orrelbouers het die orrel uit verskeie ander orrels opgebou.

Montanapoort beslaan onder meer die woonbuurte Montana, Montana-kleinhoewes, ’n gedeelte van Sinoville en ’n gedeelte van Doornpoort. Voor die afstigting van Montanapoort het Magalieskruin 'n sieletal van 1&nbsp;054 gehad. Einde 2001 was Magalieskruin se sieletal 467 en Montanapoort s'n 586 ('n totaal van 1&nbsp;053). Einde 2014 was Magalieskruin se sieletal 528 en Montanapoort s'n 512, vir 'n totaal van 1&nbsp;040.

## Predikant 
# Heystek, dr. Pieter Hendrik, 1999 – hede (oorgekom vanaf die moedergemeente, Pretoria-Magalieskruin, waar hy leraar was sedert 1989)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Hazelwood

**Hazelwood** is 'n voorstad in die ooste van Pretoria, Suid-Afrika.

## Ander Hazelwood 
Daar bestaan nog 'n voorstad in Suid-Afrika wat die naam Hazelwood dra. Dit vorm 'n deel van Umzinto in KwaZulu-Natal en word hoofsaaklik (60%) deur 'n Indiërgemeenskap bewoon.

## Verwysings
Knopiespinnekop

duimnael|'n Huisknopiespinnekop

**Knopiespinnekop** is 'n algemene naam wat in Suider-Afrika gebruik word om te verwys na die plaaslike lede van die spinnekopgenus, *Latrodectus*, in die *Theridiidae*-familie. Hierdie spinnekoppe staan elders in die wêreld ook as weduweespinnekoppe ("widows") bekend.

Daar kom ongeveer ses *Latrodectus*-spesies in Suider-Afrika voor – vyf van hulle is inheems en een moontlik ingevoer.

## Die knopiespinnekopfamilie 
Die verskillende spesies word informeel in twee groepe verdeel, volgens hulle kleur:

Die **swart knopiespinnekoppe** is swart gekleur (gewoonlik met rooi dorsale merke), en sluit die volgende spesies in:

* *L. cinctus* (Ooskusknopiespinnekop)
* *L. indistinctus* (Weskusknopiespinnekop)
* *L. karooensis* (Karooknopiespinnekop)
* *L. renivulvatus* (Binnelandknopiespinnekop)

Al die bogenoemde spinnekopspesies kom endemies in Suider-Afrika voor.

Die **bruin knopiespinnekoppe** is ligter gekleur as die swart knopiespinnekoppe; daar bestaan twee bruin knopiespesies:

* *L. geometricus* (huisknopiespinnekop)
* *L. rhodesienses* (Zimbabweknopiespinnekop)
Shashi Naidoo

**Shashi Naidoo** (gebore 4 November 1980) is 'n Suid-Afrikaanse aktrise, model en TV-aanbieder. Sy is veral bekend as mede-aanbieder van e.tv se tydskrif-program, *20Something*.

## Loopbaan 
Naidoo is in Port Elizabeth gebore. Sy het in 1997 aan Alexander Road High School gematrikuleer. Naidoo het na Johannesburg verhuis om chiropraktiese geneeskunde te studeer. Sy het vyf jare van studies en twee jare van internskap aan die Universiteit van Johannesburg voltooi.

As gevolg van die manier waarop Naidoo die rol van Linda McGinty in e.tv se *Backstage*-sepie gespeel het, het sy bekend geword. Kort daarna het sy 'n rol in SABC 1 se *Generations*-sepie gespeel. Naidoo het ook 'n klein rol in die 2007 mini-reeks *Society* gespeel. Op 2 Oktober, 2007 begin Naidoo om SABC 1 se tydskrif-program *EMS Volume 1* aan te bied.

## Verwysings 
## Eksterne skakel 
* Shashi Naidoo se mode-blog
Ismail ibn Musa Menk

**Ismail ibn Musa Menk**, ook bekend as **Mufti Menk**, is 'n Moslem-geestelike en die huidige Groot-Mufti van Zimbabwe.

## Lewensloop 
Menk is in Harare gebore. Menk het 'n graad in Sharia-regsgeleerdheid aan die Islamitiese Universiteit van Madinah verwerf. Daarna het Menk in Gujarat, Indië in die regsfilisofie gespesialiseer. Mufti Menk is die direkteur van die Daar ul Ilm (Islamitiese Opvoedkundige Sentrum) van die Majlisul Ulama wat voorsiening vir die opvoedkundige behoeftes van die Moslem-bevolking van Zimbabwe maak. Mufti Menk is veral in Oos-Afrika bekend. Menk is ook as 'n internasionale Islamitiese onderwyser bekend.

## Omstredenheid 
*The Huffington Post* beskryf Menk as 'n "openlike homofobiese Islamitiese prediker" wat homoseksuele mense aan die kaak as "vuil" gestel het. Om hierdie rede is hy in 2013 geweier om ses Britse universiteite – Oxford, Leeds, Leicester, Liverpool, Cardiff en Glasgow – te besoek.

## Toekennings 
* KSBEA 2015 Toekennings – Globale Leierskap prys vir sosiale voorligting.

## Verwysings 
## Eksterne skakels 
* Webtuiste van Mufti Ismail Menk
Salman Khan

**Abdul Rashid Salim Salman Khan** (gebore 27 Desember 1965), beter bekend as **Salman Khan**, is 'n Indiese akteur, filmvervaardiger, TV-aanbieder en filantroop. In 1988 maak hy sy debuut in die film *Biwi Ho To Aisi*. Sy rol in die film *Maine Pyar Kiya* het hom die prys van *Beste Manlike Byrol* besorg. Daarna het hy rolle in die films *Saajan* (1991), *Hum Aapke Hain Koun..!* (1994), *Karan Arjun* (1995), *Judwaa* (1997), *Pyar Kiya To Darna Kya* (1998), *Biwi No.1* (1999) en *Hum Saath Saath Hain* (1999) vertolk. Dié films het een na die ander groot sukses behaal.

## Filmografie 
## Eksterne skakels 
*  
*  Salman Khan by die Internet-rolprentdatabasis
Zackie Achmat

**Abdurrazack Achmat**, beter bekend as **Zackie Achmat** (gebore 21 Maart 1962) is 'n wêreldbekende Suid-Afrikaanse vigsaktivis.

Achmat is veral bekend as stigter en voorsitter van die *Treatment Action Campaign* (TAC) en sy werk vir mense met MIV/vigs in Suid-Afrika. Achmat is openlik homoseksueel en MIV-positief.

## Lewensloop 
duimnael|links|Zackie Achmat

Achmat is in Vrededorp, 'n voorstad van Johannesburg, gebore. Hy het tydens die apartheid in Soutrivier, 'n buurt van etnies gemengde Moslems buite Kaapstad, grootgeword. Achmat en sy familie is Kaapse Maleiers. Hulle is deur die apartheidsregering as kleurlinge geklassifiseer, wat aan hulle 'n hoër maatskaplike status as swartes toegeken het, maar is nogtans benadeel in vergelyking met blanke Suid-Afrikaners. Op veertienjarige ouderdom begin hy met sy aktivisme deur aan die studenteopstand van 1976 deel te neem.

Op sestienjarige ouderdom het hy sy skoolstudies gestaak en 'n lid van die African National Congress (ANC) geword. Daarna is hy 'n paar keer in hegtenis geneem, maar dit het hom nie van sy aktivisme laat ontsien nie. In 1980 het hy aan 'n eetstaking om beddens en boeke vir politieke gevangenes deelgeneem. Tydens die apartheidsjare het hy meer as vyf keer in die tronk beland.

## Bronne 
* Nolen, S (2007) *28 verhalen over aids in Afrika*. Amsterdam: AMBO.

## Verwysings 
## Eksterne skakels
Camden Town

duimnael|links|Die markgebou vlakby Camden-sluis (*Camden Lock Market Hall*)
duimnael|links|Teetyd vir Beertjie in Camden High Street waar hy 'n gietende reënbui moet trotseer
**Camden Town**, dikwels kort **Camden** genoem, is 'n buurt in Sentraal-Londen en die naamgewende stadsdeel vir die *London Borough of Camden*, een van die administratiewe distrikte van Groter Londen. Die buurt, wat sowat vier kilometer noord van Charing Cross in die Londense middestad geleë is en in die suide aan een van die Britse hoofstad se uitgestrekte groen ruimtes, Regent's Park, grens, het oorspronklik deel uitgemaak van die Kentish Town-landgoed en die Londense St Pancras-parogie. 

Tot in die laat 18de eeu was die gebied nog oorwegend landelik, met verspreide plase, velde en oop land noord van Tottenham Court. Twee kroeë, *Mother Red Cap* (tans ''World's End*) en *Southampton* (tans *Edwards''), het as oornagplekke vir koetspassasiers gedien in 'n gebied wat destyds deur padrowers, die sogenaamde *highwaymen*, geteister is. In 1791 was Charles Pratt, graaf van Camden, die eerste van 'n groep welvarende Londenaars wat by die ontwikkeling van dié gebied betrokke was en Camden Town in 1791 as 'n residensiële buurt aangelê het. Die eerste beboude erwe was oos van *Camden High Street* geleë.

Teen die middel van die 19de eeu is Camden Town deur die snelgroeiende Londense stadsgebied verswelg. Die nabyheid van die Regent's Canal, een van die belangrikste waterweë binne Londen se netwerk van kanale, en die bou van 'n spoorlyn (Camden Town-stasie is in 1850 geopen), het die industriële ontwikkeling van Camden bevorder. Die bou van kanale en spoorweë het ook die eerste Ierse migrante na die gebied gelok, veral gedurende die hongersnood wat Ierland in die 1840's geteister het. 

Weens sy belangrikheid as spoorwegsentrum was Camden een van die teikens van Duitse lugaanvalle op Londen tydens die Tweede Wêreldoorlog, die sogenaamde *Blitz*. Met sy heropbou ná 1945 het Camden Town 'n meer kosmopolitiese karakter gekry, aanvanklik deur die vestiging van groter getalle Griekse en Sipriotiese immigrante, later Bangladesjis. Nywerhede as aanvanklike ekonomiese basis is lankal vervang deur handel, toerisme en die vermaaklikheidsbedryf. Die buurt word vandag verbind met sy kleurryke straatmarkte, musiekplekke en alternatiewe leefstyle en is 'n gewilde trekpleister vir jong Londenaars en toeriste.
Edwin Cameron

**Edwin Cameron** (gebore 15 Februarie 1953 in Pretoria) is 'n oudregter van die Konstitusionele Hof van Suid-Afrika. Hy is bekend vir sy aktivisme vir die beskerming van mense met MIV/vigs en die regte van LGBT-mense. Nelson Mandela het hom as "een van die helde van die nuwe Suid-Afrika" beskryf. President Ramaphosa het hom vanaf 1 Januarie 2020 as Inspekterende Regter van Korrektiewe Dienste aangestel en in Oktober 2019 is hy verkies tot Kanselier van die Universiteit Stellenbosch.

## Vroeë jare 
Cameron is in Pretoria gebore. Sy pa is na 'n motorongeluk in hegtenis geneem en sy moeder het nie genoeg geld gehad om hom op te voed nie. Daarom het hy sy kinderjare as 'n weeskind in Queenstown deurgebring. Toe Cameron nege was, is sy ouer suster oorlede.

## Publikasies 
* *Witness to AIDS*, Tafelberg, Cape Town: 2005.
* *Justice: A Personal Account*, Tafelberg, Cape Town: 2014.

## Verwysings 
## Eksterne skakels
Gereformeerde kerk Rooihuiskraal

[duimnael|links|350px|Die Gereformeerde kerk Rooihuiskraal is op [1 Februarie 2004 in gebruik geneem.]]
duimnael|links|240px|Di. Dreyer Potgieter (links) en Willem Kotze was onderskeidelik van 2008 tot 2016 en van 1988 tot 2020 predikante van die gemeente.

Die **Gereformeerde kerk Rooihuiskraal** is ’n gemeente in die Gereformeerde Kerk (GKSA) se Klassis Pretoria-Suidwes. Dit is die jongste gemeente in dié klassis met oorwegende Afrikaanssprekende lidmate, en is volgens die sieletal die derde grootste gemeente naas Rietvallei en Centurion.

Rooihuiskraal het in 1988 (net drie jaar ná die NG gemeente Rooihuiskraal se stigting) van Wierdapark afgestig, wat op sy beurt in 1973 (drie jaar voor die NG gemeente Wierdapark se stigting) van die Gereformeerde kerk Voortrekkerhoogte afgestig het. Aan die begin is die eredienste in verskillende skoolsale gehou. Die kerkgebou is onder leiding van die argitek Tertius Horak beplan as ’n doelmatige gebou wat gebruik sou kon word vir meer as net formele eredienste. Die eerste gemeentebyeenkoms in dié nuwe gebou was op 30 November 2003, 15 jaar ná afstigting, maar die amptelike ingebruikneming was eers op 1 Februarie 2004.

Aangesien die gemeente veeldoelig is, kan dit ook deur die loop van die week gebruik word. Daar is dan ook nie vaste kerkbanke nie, maar los stoele. Die preekstoel is ook so ontwerp dat dit op ’n mobiele verhogie rondgeskuif kan word.

Rooihuiskraal het einde 1997 'n sieletal van 776 gehad van wie 299 dooplidmate was, einde 2001 was dit 818, van wie 301 dooplidmate was, maar einde 2014 684, van wie net 165 dooplidmate was. Dié afname in die kindertal is waarskynlik daaraan te wyte dat baie van die egpare met jong kinders wat hulle in die beginjare van die woonbuurt hier kom vestig het, hier gebly het namate die kinders groter geword en eindelik die huis verlaat het.

Naas die voorstad Rooihuiskraal, beslaan die gemeente onder meer ook Brooklands Estates, die kleinhoewes van Halfweghuis, Heuweloord, Midstream Estates, The Reeds en Wierdapark X2.

## Predikante 
# Kotze, Willem Gysberth McDonald, 1988 – 2020 (oorgekom vanaf moedergemeente, Wierdapark) 
# Potgieter, Jasper Dreyer, 2008 – 2016 (aanvaar 'n beroep na die Gereformeerde kerk Meyerspark)
# Andersen, Christiaan, 2021 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Eksterne skakels 
*  Die ingang na die kerkperseel van die Gereformeerde kerk Rooihuiskraal, soos te sien op Google Maps. URL besoek op 10 Desember 2015.
Wierdapark

[duimnael|links|[Sytze Wierda, die argitek na wie Wierdapark genoem is.]]

**Wierdapark** is sedert 2000 'n voorstad van Pretoria nadat dit lank deel was van Verwoerdburg en toe Centurion.

Die voorstad is op die plaas Cyferfontein No. 2 uitgelê deur Johannes Nolten en Edith M.B. Neff, in 1938 geproklameer en genoem na die hoofargitek van die Transvaalse Republiek Sytze Wierda. Wierdapark is 3&nbsp;km suid van die Wierdabrug geleë, waar die ou hoofpad van Pretoria na Johannesburg oor die Sesmylspruit loop, 10&nbsp;km suid van Pretoria by Swartkops en suid van Valhalla, wat ook tot 2000 'n voorstad van Centurion was.

Die Gereformeerde kerk Wierdapark is in 1973 gestig, die jaar ná die Nederduitsch Hervormde Kerk se gemeente Swartkop op 5 November 1972. Laasgenoemde sluit benewens Wierdapark ook Valhalla, Voortrekkerhoogte, Clubview, Eldoraigne en enkele ander gebiede in, terwyl die Gereformeerde gemeente ook Eldoraigne, Valhalla en die kleinhoewes Mnandi omvat. Die NG gemeente Wierdapark is in 1976 gestig en die NG gemeente Wierdapark-Suid in 1982.

## Bronne 
*  Potgieter, D.J. (ed.) 1972. *Standard Encyclopaedia of Southern Africa*. Cape Town: Nasionale Opvoedkundige Uitgewery (Nasou).

## Verwysings 
## Sien ook 
* Gereformeerde kerk Wierdapark
Gereformeerde kerk Waterval-Boven

duimnael|links|170px|Ds. H.T. de Villiers, die leraar van 1974 tot 1975.

Die **Gereformeerde kerk Waterval-Boven** was een van die kleinste gemeentes in die Gereformeerde Kerk en het einde 2014 net nege belydende en drie dooplidmate gehad, vergeleke met onderskeidelik 13 en twee einde 2001. Die gemeente het in 2020 ontbind.

Die gemeente het in Januarie 1951 van die Gereformeerde kerk Belfast afgestig en kon sy eie kerkgebou op 16 Mei 1959 in gebruik neem. Dis 'n eenvoudige saalkerkie volgens dieselfde plan wat die argitek Johan de Ridder vir die Gereformeerde kerk Belfast geteken het. 

## Predikante 
# Smit, Erasmus Johannes, 1969 – 1972 (in kombinasie met Carolina)
# De Villiers, Hendrik Tjaart, 1974 – 1975
# Kits, Jelte, 1978 – 2000 (in kombinasie met Carolina; aanvaar sy emeritaat)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* NG gemeente Machado-Boven
Gereformeerde kerk Vrede

Die **Gereformeerde kerk Vrede** was ’n gemeente van die Gereformeerde Kerk (GKSA) op die Noord-Vrystaatse dorp Vrede.

Vrede was eers ’n wyk van die Gereformeerde kerk Standerton, maar het in November 1956 afgestig. Aan die begin is dienste in die kerkgebou van die plaaslike Metodistegemeente gehou, maar kort voor lank het lidmate ’n boufonds begin en toestemming gekry om binne kerkverband te kollekteer. Die doeltreffende, en van binne sierlike, kerkgebou is in Oktober 1960 in gebruik geneem nadat die hoeksteen op 23 Mei 1959 gelê is sonder vermelding daarop deur wie.

Vrede se lidmaattal het met die jare verbasend bestendig gebly, hoewel die getal dooplidmate die afgelope amper ses dekades met die helfte afgeneem het. In die eeufeesjaar van die GKSA (1959) was hier 45 belydende en 24 dooplidmate, einde 2001 onderskeidelik 40 en 13, en einde 2014 41 en 12. Intussen was dit wel laat in die 1990's onderskeidelik amper 60 en 20. Die laaste syfers (in die *Almanak* vir 2020) was 28 en vyf.

## Predikant 
# Van der Vinne, Jacob Albert Hendrik 1957 – 1960 (leraar van Volksrust)
# Taljaard, Daniël Johannes, 1960 – 1963 (leraar van Volksrust)
# Klopper, Andries Hendrik, 1969 – 1975 (leraar van Volksrust)
# Roos, Gerhardus Jacobus van Staden, 1975 – 1992 (leraar van Volksrust)
# Minnie, Francois Gysbertus, 1991 (in kombinasie met Eendracht) 
# Erasmus, Jacobus Johannes Jurgens, 1992 – 2001 (in kombinasie met Volksrust)
# Cilliers, Jacobus Hermanus, 2002 – 2007 (in kombinasie met Standerton)
# Coetzee, Gideon Christiaan, 2012 – 2020 (in kombinasie met Standerton)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* NG gemeente Vrede
Des van Rooyen

**David (Des) van Rooyen** (gebore op 20 November 1968) is op 10 Desember 2015 as Suid-Afrika se minister van finansies beëdig. Hy volg die vorige minister van finansies, Nhlanhla Nene op, nadat Nene summier van sy pos onthef is. Die markte het nie positief op sy aanstelling gereageer nie en die Suid-Afrikaanse Rand het deur die vlak van R15 per dollar en R16 per euro gebreek. Sy aanstelling is drie dae later herroep, waarna hy deur Pravin Gordhan, 'n vorige minister van finansies, opgevolg is. Hy is verskuif na Gordhan se vorige pos as minister van samewerkende regering en tradisionele aangeleenthede. Nadat Cyril Ramaphosa in Februarie 2018 Jacob Zuma as president van Suid-Afrika opgevolg het, is Des van Rooyen nie vir die nuwe kabinet oorweeg nie.

Van Rooyen was in die tagtigerjare 'n lid van Umkhonto we Sizwe. Sedertdien was hy 'n uitvoerende burgemeester van die Merafong City Plaaslike Munisipaliteit en 'n gewese Noordwes-voorsitter van die Suid-Afrikaanse Vereniging vir Plaaslike Regering.

Tydens sy ampstermyn as burgemeester was daar sterk teenkanting teen die inlywing van die munisipaliteit by Noordwes. As gevolg hiervan is sy huis in 2006 deur woedende inwoners afgebrand.

Die Universiteit van Londen het in 2014 'n M.Sc. in finansies aan hom toegeken.

## Verwysings 
## Eksterne skakels 
* David van Rooyen op People's Assembly
Maggie Simpson

**Margaret "Maggie" Simpson** is 'n geanimeerde tekenprentkarakter in die televisiereeks *The Simpsons*. Sy is genoem na Matt Groening, die skepper van die program, se suster, Maggie. Sy is die jongste kind van Homer en Marge Simpson, en suster van Bart en Lisa.

## Bronne 
*  
*  *Planet Simpson: How a Cartoon Masterpiece Documented an Era and Defined a Generation* deur Chris Turner. .

## Eksterne skakels 
*  Maggie Simpson  in die Internet-rolprentdatabasis
*  Biografie vanaf die amptelike Simpsons-webwerf
Ivan Abrahams

**Ivan Abrahams** is 'n Suid-Afrikaanse akteur. Hy is veral bekend vir sy verhoogoptredes, maar het ook in verskeie TV-reekse en rolprente opgetree. Hy het in 2000 'n Vita-prys as beste akteur vir sy rol in *SUIP!* ontvang.

## Verhoogwerk 
Van die verhoogproduksies waarin hy opgetree het:

* Kringe in ’n bos (Dalene Matthee, vir die verhoog aangepas deur Peet van Rensburg)
* *Vatmaar* (A.H.M. Scholtz, vir die verhoog aangepas deur Janice Honeyman)
* *Die Krismis van Map Jacobs* (Adam Small)
* *Die laaste karrietjiegraf* (Athol Fugard)
* *SUIP!* (Heinrich Reisenhofer en Oscar Peterson)

## Filmografie 
* Die Windpomp, 2014 as dominee Greeff
* *Zulu*, 2013 as minister
* *Jozi*, 2010 as trokbestuurder
* *Orion* (TV-reeks), 2006 as superintendent Davids
* *Boy Called Twist*, 2004 as Boese

## Verwysings
Zwavelpoort

**Zwavelpoort** is 'n voorstad in die verre ooste van Pretoria, Suid-Afrika.

## Fotogalery 

Lêer:Gravel road, Zwavelpoort, Pretoria.jpg|'n Grondpad oor die Zwavelpoortspruit

## Verwysings
Woodhill

**Woodhill** is 'n gholflandgoed en 'n sekuriteitswoonbuurt in die suidooste van Pretoria, Suid-Afrika.

## Verwysings
Murrayfield

**Murrayfield** is 'n voorstad in die ooste van Pretoria, Suid-Afrika.

## Infrastruktuur 
* Laerskool Skuilkrans
* Murrayfield-tennisklub (op die hoek van Hazel- en Clydelaan)
duimnael|links|Logo van Laerskool Skuilkrans in Gracelaan
## Verwysings
Muckleneuk

**Muckleneuk** is 'n gevestigde voorstad in die ou-ooste van Pretoria in Gauteng, Suid-Afrika. Dit is geleë tussen Sunnyside in die noorde en Groenkloof en Brooklyn in die suide. Muckleneuk is in die laat 1890's deur George Walker gestig, nadat hy 'n gedeelte van die oorspronklike plaas Elandspoort bekom het. Hy het die voorstad na sy familie-landgoed in Skotland genoem. In 2019 is Muckleneuk deur 'n reeks moorde geteister waarin middeljarige, hawelose mans geteiken is.

## Verwysings
Mooikloof

**Mooikloof** is 'n voorstad in die verre-suidooste van Pretoria, Suid-Afrika.

## Sien ook 
* Gereformeerde kerk Wapadrant

## Verwysings
Lydiana

**Lydiana** is 'n voorstad in die ooste van Pretoria, Suid-Afrika. Dis genoem na min. P.G.W. Grobler se eggenote, Lydia. Hulle het jare lank in die huis by Aloelaan 28 gewoon. Die straat aan die ander kant van die huis is na min. Grobler genoem.

## Verwysings
Lukasrand

**Lukasrand** is 'n voorstad in die nabye suidooste van Pretoria, Suid-Afrika.

## Sien ook 
* Lukasrandtoring

## Verwysings
Lynnwood Park

**Lynnwood Park** is 'n klein voorstad in die ooste van Pretoria, Suid-Afrika. Dit is tussen Lynnwood Glen en Faerie Glen geleë.

Die ingang na die Faerie Glen-natuurreservaat, met sy vele staproetes, lê direk noord van Lynnwood Park.

## Verwysings
Oswald Mtshali

**Oswald Mbuyiseni Mtshali** (gebore 17 Januarie 1940) is 'n Suid-Afrikaanse digter. Hy skryf in Zoeloe en Engels. Hy het aan die Universiteit van Columbia studeer en woon tans in Soweto.

Mtshali was 'n bode in Soweto voordat hy sy eerste boek, *Sounds of a Cowhide Drum* (1971), gepubliseer het. Die bundel is in 1974 met die Olive Schreiner-prys vereer. Dit is een van die eerste digbundels deur 'n swart digter wat wyd versprei is, en het heelwat debat onder liberale witmense in Suid-Afrika ontketen. Die boek was 'n kommersiële sukses vir sy uitgewer, Lionel Abrahams.

Ná sy sukses as 'n digter het Mtshali 'n opvoeder geword. Hy was die onderhoof van *Pace College*, 'n kommersiële skool in Soweto. Hy het ook aan die *New York City College of Technology* gedoseer.

## Sien ook 
* Lys van Suid-Afrikaanse digters
* Lys van Suid-Afrikaanse skrywers

## Verwysings 
## Eksterne skakels 
* Oswald Mtshali op britannica.com
May Abrahams

**May Abrahams** (1930~) is 'n Suid-Afrikaanse sopraan. Abrahams is in Distrik Ses in Kaapstad gebore en getoë, waar sy jare lank as 'n huishoudster gewerk het.

Op 14 word sy 'n lid van Billy Jones se koor, wat later tot die stigting van die Eoan-groep van uitvoerende kunstenaars lei. In 1956 debuteer sy as Violetta in die groep se eerste aanbieding van La Traviata in die Kaapstadse Stadsaal. Daarna reis sy saam met die groep na Brittanje.

Teen die einde van haar loopbaan was sy professioneel aan die destydse Sukovs-opera in Bloemfontein verbonde.

## Verwysings
Fred Abrahamse

**Fred Abrahamse** is 'n Suid-Afrikaanse akteur en teaterregisseur. Hy werk hoofsaaklik in Engels, maar rig ook Afrikaanse produksies af.

Ná sy studie aan die Universiteit van Kaapstad begin hy sy loopbaan by Die Ruimte-teater in die stad. Hy het later in die 1970's die *Troupe Theatre Company* gestig. In die laat 1980's en vroeë 1990's was hy 'n inwonende direkteur van die Baxter-teater en in 2008 was hy die mede-stigter en artistieke direkteur van die NewSpace-teater in Langstraat.

Sy Afrikaanse produksies sluit in:
* *Buitepos* (Rachelle Greeff), met Deon Lotz, Deirdre Wolhuter en Jill Middelkop in die rolverdeling.
* *Die melktrein stop nie meer hier nie* (Tennessee Williams), met Marcel Meyer, Roelof Storm en Antoinette Kellermann op die verhoog.
* *Hol*, 'n Kunstekaap-produksie, deur en met Nicola Hanekom.

## Verwysings
Khanyisile Litchfield-Tshabalala

**Khanyisile Litchfield-Tshabalala** is 'n voormalige lid van die Parlement vir die Ekonomiese Vryheidsvegters en 'n voormalige Suid-Afrikaanse Vlootadmiraal. Sedert 3 Junie 2015 is sy 'n lid van die UDM en dien nou as die party se Nasionale Organiseerder.

Sy is in Soweto gebore en het later 'n lid van Umkhonto we Sizwe geword. Daarom is sy in ballingskap na Angola gestuur. Nadat sy na Suid-Afrika teruggekeer het, verwerf sy 'n politiek- en drama-graad sowel as 'n honneursgraad in kriminologie aan die Universiteit van Kaapstad.

## Verwysings
Lionel Abrahams

**Lionel Abrahams** (11 April 1928 – 31 Mei 2004) was 'n Suid-Afrikaanse romanskrywer, digter, redakteur, kritikus, essayis en uitgewer. Hy is in Johannesburg gebore, waar hy sy lewe lank gewoon het. Hy is met 'n serebrale gestremdheid gediagnoseer en moes tot 11-jarige ouderdom 'n rolstoel gebruik. Hy het later sewe volumes van Bosman se postuum-gepubliseerde werke geredigeer.

Abrahams was in eie reg een van die invloedrykste figure in die Suid-Afrikaanse letterkunde, en het talle gedigte, essays en twee romans gepubliseer.

## Romans 
* *The Celibacy of Felix Greenspan: A novel in 18 stories*, gepubliseer deur Bateleur Press, 1977
* *The White Life of Felix Greenspan*, gepubliseer deur M&G Books, 2002

## Gedigte 
* *Journal of a New Man*, gepubliseer deur Ad Donker, 1984
* *The Writer in Sand*, gepubliseer deur Ad Donker, 1988
* *A Dead Tree Full of Live Birds*, gepubliseer deur *Snail Press*, 1988
* *Chaos Theory of the Heart*, gepubliseer deur Jacana Media, 2005
* ''To Halley's Comet*, die publiseerder is onbekend

## Werke oor Lionel Abrahams 
* *Lionel Abrahams: A Reader*, red. Patrick Cullinan, gepubliseer deur Ad Donker, 1988
* *A Writer in Stone: South African Writers Celebrate the 70th Birthday of Lionel Abrahams'', red. G. Friedman en Roy Blumenthal, gepubliseer deur David Philip, 1998

## Sien ook 
* Lys van bekende Suid-Afrikaners

## Verwysings
Absalom

**Absalom** (Hebreeus: אבשלום, *Awsjalom*, letterlik: "vader van vrede") is 'n figuur in die Ou Testament van die Bybel. Hy was die derde seun van Dawid, die koning van Israel. Hy is as die mooiste en knapste man in die koninkryk beskryf.

duimnael|links|Absalom se hare haak aan 'n boom vas, deur Albert Weisgerber.
Hy is vir 'n wyle deur sy vader, koning Dawid, verban. Hy het sy broer Amnon vermoor, wat hulle (half)suster Tamar verkrag het. Later kon hy weer na Jerusalem terugkeer.

Uiteindelik lei hy 'n opstand teen sy vader. Hy sterf toe hy aan sy hare in 'n boom bly hang, waarna hy deur Joab, Dawid se leëraanvoerder, vermoor is.

## Sien ook 
* Lys van persone in die Bybel

## Verwysings 
## Eksterne skakels 
*  
*
Abstrakte ekspressionisme

duimnael|''Tornado's teen sononder*, deur Jackson Pollock.
duimnael|*Untitled'', 1957, olie op doek deur Christo Coetzee, Jan du Toit-versameling

**Abstrakte Ekspressionisme** is 'n skilderstyl wat in die laat 1940's in New York ontwikkel het. Dit word gekenmerk deur vorms en patrone wat nie soos werklike dinge of mense lyk nie, maar emosies probeer uitdruk.

Die stroming domineer die kunswêreld in die jare 1946 tot 1960. Dit was die eerste groot kunsstroming na die Tweede Wêreldoorlog en die eerste in die Verenigde State van Amerika, spesifiek in New York Stad, as die bakermat daarvan.

Die styl is deur kunstenaars soos Jackson Pollock, Mark Rothko en Willem de Kooning beoefen. Die Suid-Afrikaanse kunstenaar Christo Coetzee het ook in dié styl gewerk.

## Verwysings 
## Eksterne skakels 
*
Angelina Jolie

**Angelina Jolie** (gebore Voight; 4 Junie 1975 in Los Angeles, Kalifornië) is 'n Amerikaanse aktrise, filmvervaardiger en humanis. Sy het 'n Oscar, twee Screen Actors Guild-toekennings en drie Golden Globe-toekennings ontvang, en is bekend as Hollywood se hoogsbetaalde aktrise.

Jolie het haar rolprentdebuut as kind saam met haar pa, Jon Voight, gemaak in ''Lookin' to Get Out'' (1982). Haar filmloopbaan het 'n dekade later in alle erns begin met die kleinbegrotingproduksie *Cyborg 2* (1993), gevolg deur haar eerste hoofrol in 'n groot rolprent, *Hackers* (1995). Sy het in die kritiesbekroonde biografiese televisiefilms *George Wallace* (1997) en *Gia* (1998) opgetree, en het 'n Oscar vir die Beste Byspeler vir haar toneelspel in die drama *Girl, Interrupted* (1999) ontvang.

Jolie se hoofrol as die videospelheldin Lara Croft in *Lara Croft: Tomb Raider* (2001) het haar as 'n leidende Hollywoodaktrise gevestig. Sy sit haar suksesvolle aksiesterloopbaan voort met *Mr. & Mrs. Smith* (2005), *Wanted* (2008), en *Salt* (2010), en ontvang lof vir haar optredes in die dramas *A Mighty Heart* (2007) en *Changeling* (2008 ), wat haar 'n nominasie vir 'n Oscar as beste aktrise besorg.

Sedert 2010 het sy haar loopbaan uitgebrei met die regie en vervaardiging van die oorlogdramas *In the Land of Blood and Honey* (2011) en *Unbroken* (2014), asook die romantiese drama *By the Sea* (2015). Haar grootste sakesukses sover is die fantasieprent *Maleficent* (2014).

## Haar tatoeëermerke 
duimnael|links|upright|Jolie in New York met haar tatoes
Angelina se tatoes het baie aandag in die media ontvang en joernaliste vra haar dikwels daaroor uit. Terwyl sy nie gekant is teen naaktonele in films nie, sê sy dat die baie tatoes op haar liggaam rolprentvervaardigers dwing om meer kreatief te wees tydens die beplanning van naak- en liefdestonele. Kosmetiese rome word gebruik om haar tatoes in sommige van haar produksies te bedek. Jolie het tans, sover bekend, dertien tatoes. Een van hierdie, op haar rug, lees: *Know your rights*, en op haar voorarm het sy 'n Tennessee Williams aanhaling: '''n gebed vir die met 'n wilde hart, in hokke gehou*, toe sy saam met haar ma was. Verder het sy tatoes met die Arabiese term العزيمة ("wilskrag"), die Latynse spreekwoord *quod me nutrit me destruit'' ("wat my voed, vernietig my"), en 'n Jantragebed geskryf in die antieke Khmer en Pali - vir haar oudste seun Maddox. Op haar linkerboarm pryk vier stelle GPS-koördinate, wat die plekke aandui waar haar kinders gebore is.

Oor die jare het sy verskeie ander tatoes met laser laat verwyder of verskuil, insluitend "Billy Bob", die naam van haar gewese man Billy Bob Thornton, 'n Chinese simbool vir die dood (死) en 'n venster onderaan haar rug. Sy verduidelik dat sy ontslae geraak het van die venster, want sy het "jarelank al haar tyd bestee om deur vensters te kyk, en te wens sy was buite, maar nou leef sy heeltyd buite".

## Verwysings 
## Eksterne skakels 
*  
*
Irshad Manji

**Irshad Manji** (Arabies: إرشاد مانجي *‘Irshād Mānjī*, Gujarati: ઇરશાદ માનજી *Irshād Mānji*, gebore 1968) is 'n Oegandies-Kanadese skrywer en joernalis van Egiptiese en Gujarati afkoms. Sy 'n voorstander van 'n "gereformeerde en progressiewe" interpretasie van Islam. Manji is direkteur van die morele moedprojek by die *Robert F. Wagner Nagraadse Skool van Openbare Diens* aan die New York Universiteit, die doel daarvan is om jong leiers te wys "hoe om politieke korrektheid, intellektuele konformiteit en self-sensorskap uit te daag". Sy is ook die stigter en president van *Projek ijtihad*, 'n liefdadigheidsorganisasie wat 'n "tradisie van kritiese denke, debat en meningsverskil" in Islam wil bevorder.

Manji is 'n bekende kritikus van tradisionele en konserwatiewe elemente van die Islam. Sy is deur die New York Times as "Osama bin Laden se ergste nagmerrie" beskryf.

## Werke 
; Boeke
* *The Trouble With Islam: A Wake-up Call For Honesty and Change*  Eerste uitgawe, Random House Kanada – Sept 16, 2003 
* *The Trouble with Islam Today*, 2004, 
* ''The Trouble with Islam Today: A Muslim's Call for Reform in Her Faith*, 2005, 
* *Risking Utopia: On the edge of a new democracy*, 1997, 
* *Allah, Liberty and Love: The Courage to Reconcile Faith and Freedom*, 2011, 

; Rolprente
* Irshad se PBS-dokumentêre, *Faith without Fear'', oor die manier waarop sy die geloof en vryheid rekonsilieer.

## Verwysings 
## Eksterne skakeksl 
*  Amptelike webwerf
*
Mirza Ghulam Ahmad

**Mirza Ghulam Ahmad** (13 Februarie 1835 – 26 Mei 1908; Oerdoe/Persies: ) was 'n Indiese godsdienstige figuur. Hy staan bekend as die stigter van die Ahmadiyya Moslem-gemeenskap. Hy het beweer dat hy die Mahdi sowel as die Mujaddid van die 14de Islamitiese eeu was. M.a.w dat hy in die gelykheid van Jesus van Nasaret (mathīl-i'Isā) was.

## Verwysings 
## Eksterne skakels
Taslima Nasrin

duimnael|Taslima Nastin

**Taslima Nasrin** (Mymensingh, 25 Augustus 1962, Bengaals: তসলিমা নাসরিন) is 'n Bengaalse skrywer en feminis wat vroueregte, menseregte en sekulêre humanisme in Bangladesh ondersteun. Sy woon deesdae in ballingskap in verskeie lande. Sy het geneeskunde met spesialisasie in ginekologie gestudeer. Sy het tot 1994 as 'n dokter vir die goewerment gewerk. In die laat 1990's het sy wêreldberoemd as 'n skrywer geword. Sedert 1993 is Nasrin vir 'n paar keer met die dood deur moslimekstremiste gedreig omdat sy gereeld die Islamitiese godsdiens kritiseer. Nasrin is 'n ateïs.

## Verwysings 
## Sien ook 
* Begum Rokeya
Indiana pi-wetsontwerp

duimnael|upright=0.90|Goodwin se sirkel soos in artikel 2 van die wetsontwerp omskryf. Dit het 'n deursnee van 10 en 'n omtrek van "32" (nie 31.4159... nie); die koord van 90° het 'n lengte van "7" (en nie 7.0710... nie).

Die **Indiana pi-wetsontwerp** (Engels: *Indiana Pi Bill*) is 'n naam wat aan wetsontwerp 246 van die 1897-sitting van Indiana se Algemene Vergadering gegee is. Die pi-wetsontwerp het berug geword vanweë die poging om 'n wiskundige waarheid deur middel van 'n wet te probeer vaslê. Die wetsontwerp is nooit goedgekeur nie, danksy professor C. A. Waldo van die Purdue Universiteit wat toevallig op die stemdag in die raadsaal teenwoordig was.

Die voorgestelde wet het nie direk die waarde van pi probeer voorskryf nie, maar het eerder oor die antieke meetkundeprobleem van die kwadratuur van 'n sirkel gehandel. Die kwadratuur van 'n sirkel behels die taak om 'n vierkant te teken wat presies dieselfde oppervlak as 'n gegewe sirkel het, deur slegs van 'n passer en 'n liniaal gebruik te maak. Menigte wiskundiges het al sedert die Griekse tyd gedink dat hierdie taak onmoontlik is, en in 1882 het Ferdinand von Lindemann inderdaad bewys dat dit die geval is. Dit het egter nie die dokter en amateurwiskundige Edward J. Goodwin daarvan weerhou om in 1894 met 'n nuwe "bewys" vorendag te kom, en om sy sogenaamde bewys deur middel van 'n wet te probeer vaslê nie. Hierdie bewys, indien dit korrek was, sou onder meer behels het dat die waarde van pi wettiglik gelyk sou wees aan 3,2 (in plaas van sy werklike waarde 3,1415...).
Gezina, Pretoria

**Gezina** is 'n voorstad in die Moot van Pretoria in Gauteng, Suid-Afrika. 
[duimnael|links|200px|Gezina is genoem na [Gezina Kruger|Gezina Suzanna Frederika du Plessis, tweede eggenote van pres. Paul Kruger]]

## Verwysings